دووشەممە, 2 أكت 2017 – 20:11
ڕۆژنیوز ـ هاوڕێ کرێکار
لە کامپی ئاورەکانى گوندی تازەدێ، ئۆتۆمبێلێک لە منداڵێکیدا و دواى گەیاندنى بە نەخۆشخانە گیانى لەدەستدا.
ئێوارەى ئەمڕۆ، لە کامپی ئاوارەکانى گوندی تازەدێی سەر بە شارۆچکەى کەلاری ناوەندی ئیدارەى گەرمیان، ئۆتۆمبێلێک لە مندڵێکی-دا منداڵەکە گیانى لەدەستدا.
ڕائید عەلی جەمال بەڕێوەبەری ڕاگەیاندنى بەڕێوەبەرایەتى پۆلیسی گەرمیان بە ڕۆژنیوزى وت: ئۆتۆمبێلێکى جۆری دوو تەنى، کە غاز دەفرۆشێت و وەک هەمیشە ڕوو لە کامپی ئاوارەکانى تازەدێ دەکات، لەکاتى ڕۆیشتندا لە منداڵێکى تەمەن دوو ساڵان دەدات و دواى گەیاندنى بە نەخۆشخانەى فریاکەوتنى شەهید هەژار لە کەلار گیانى لەدەستدا.
وتیشی: بە پێی وتەى کەسوکاری منداڵەکە، ئۆتۆمبێلەکە نەیزانیوە بۆیە لێیداوە، منداڵەکە تەمەنی دوو ساڵە و ناوى ( محەمەد ئەحمەد)ە و لە نەتەوەى عەرەبە.
هەروەها ناوبراو باسی لەوەشکرد، بە پیی مادەى٢٤ى تایبەت بە هاتوچۆ لە یاسایی سزادانى عێراقی، شۆفیرەکە دەستگیرکراوە.
س.ح